Fetus in plastiek toegedraai, in asblik weggegooi | Maroela Media
Die polisie van Mdantsane in die Oos-Kaap ondersoek 'n saak van verberging van geboorte nadat 'n fetus wat enkele dae oud is in 'n vullishouer by 'n huis in 'n woonbuurt in Oos-Londen gevind is.
Volgens 'n verklaring is die polisie Woensdagoggend vroeg na Dorchester Heights ontbied nadat die fetus deur 'n boemelaar ontdek is.
"Die ontdekking is na bewering gemaak deur 'n man wat iets gesoek het om te eet in die vullishouers. Die vullishouers het steeds op die erf gestaan. Hy het die eienaars van die huis toe in kennis gestel van die baba wat in 'n plastieksak toegedraai en in die houer gegooi is," lui die verklaring.
Die presiese omstandighede rondom die voorval is nie in dié stadium bekend nie. Die saak word ondersoek.
Die polisie in Port Elizabeth in die Oos-Kaap is ook steeds op soek na 'n vrou wat glo haar baba in die bosse in Walmer gelaat en toe op die vlug geslaan het.
Volgens berigte het 'n egpaar 'n baba hoor huil voordat hulle haar in die bosse gevind het. Sy was in 'n kombers toegedraai en haar babasak was steeds langs haar. 'n Voorlopige ondersoek het vasgestel dat die ma se naam op die medikasie in die sak is.
Die baba is tans in 'n plek van veiligheid. "Alle kinders het die reg om beskerm te word teen geweld, uitbuiting, misbruik en verwaarlosing en om in 'n veilige omgewing versorg word," lui 'n polisieverklaring.
Dié ondersoek duur ook voort.
Te minste sy die medikasie daar gelos..
Wat sou die regte spreekvorm wees? Futus is die ongebore nageslag van n soogdier, mense ingesluit.
Ons sê tog nie vir n verwagtende vrou wanneer verwag jy jou fetus nie. Die berig impliseer dus n aborsie?
Wettig ALLE aborsies, geen ouderdoms beperking, geen vra, geen nadraai.
Die vrouens, jong meisies en kinders, wil nie die ding war in hul is hê nie! HULLE haat hulself en daardie ding.
HELP HULLE ONTSLAE RAAK DAARVAN – VEILIG EN MET SORG.
Geld word op gemors spandeer, gebruik daardie geld om HIERDIE probleem he help,
Dis omdat ons land mos hulle definieer as fetusse dat ons die arme kinders, gemaak na God se beeld, so maklik wegsmyt.